Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: a felsőoktatásról szóló 1993. évi LXXX. törvény szerinti néptánc – színházi táncművész szak.
Paragraph Index: 333

b) A mesterképzési szakon végzettek alkalmasak: – a néptáncművészet régi és új alkotásait saját egyéniségük gazdagításával, együttesi együttműködéssel történő, a közönség számára élményszerű interpretálására, – a néptáncművészet és ezzel együtt a népzene, a népszokások, az öltözködési hagyományok stb. értékeinek megőrzésére és azok alkotó módon történő továbbvitelére, – egyéni szakmai fejlődésük érdekében az önálló tanulásra, önképzésre, – önállóan és másokkal együttműködve szakmai kutatási tevékenység vezetésére, illetve abban való kreatív részvételre, – további repertoár elsajátítására, – a néptáncművészet iránt érdeklődő közönség, valamint az amatőr, félhivatásos és hivatásos együttesek, továbbá táncművészeti intézmények munkájának alkotó módon történő segítésére, – a táncművészeti alkotások megértésére és interpretációjára, – táncművek önálló értékelésére, azok stiláris, kompozíció-technikai és esztétikai kontextusában, – a kulturális élet intézményeiben szolgáló és kezdeményező szerep betöltésére, képviselve a táncművészet sajátos értékeit, – a néptáncművészetet a kapcsolódó népzenei, néprajzi közeggel együtt alkotó módon éltetni, bemutatni és megszerettetni.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes